Komisijos reglamentas (EEB) Nr. 3667/92
1992 m. gruodžio 18 d.
iš dalies keičiantis Reglamentą (EEB) Nr. 1840/92 dėl laikotarpio, skirto Komisijai pranešti produktų, dėl kurių priimtos paraiškos, kiekius
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. vasario 25 d. Tarybos reglamentą (EEB) Nr. 525/92 dėl laikino kompensavimo, susijusio su padėties Jugoslavijoje poveikiu šviežių vaisių ir daržovių vežimui iš Graikijos [1], ypač į jo 4 straipsnį,
kadangi Komisijos reglamento (EEB) Nr. 1840/92 [2], nustatančio išsamias Reglamento (EEB) Nr. 525/92 taikymo taisykles, 3 straipsnyje yra nustatytas dviejų mėnesių laikotarpis, skirtas Komisijai pranešti visus produktų, dėl kurių priimtos paraiškos, kiekius; kadangi kompetentingoms Graikijos institucijoms nepakanka šio laiko, kad jos galėtų atlikti kruopštų patikrinimą, todėl minėtą laikotarpį reikėtų pratęsti;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1840/92 3 straipsnyje žodžiai "Ne vėliau kaip po dviejų mėnesių nuo…" pakeičiami žodžiais "Ne vėliau kaip po keturių mėnesių nuo…"
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 18 d.